Vuosina 2015-2016 Suur-Lontoon poliisi kirjasi 2507 ”vihatapahtumaa”. Britannian poliisin nykyisen käytännön mukaan poliisin on kirjattava ylös vihatapahtumina kaikki sille ilmoitetut tapaukset, joiden motivaattorina saattaa olla ennakkoluuloisuus. Kirjaavan poliisin on otettava tapaukset yksityiskohtaisesti ylös, vaikka ilmoittaja ei haluaisikaan mitään jatkotoimia.

Brittilehti The Mail on Sunday teki tietopyynnön kaikista kirjatuista vihatapahtumista. Tapausten joukossa oli muun muassa rasistisesta kakkaamisesta syytetty koira. Tapaus oli kirjattu poliisin järjestelmiin seuraavasti: ”Tuntematon koira on ulostanut uhrin osoitteen ulkopuolella ja uhri koki tämän rasistisena tapauksena.”

Toisessa tapauksessa koiraa syytettiin vihahaukkumisesta. Poliisin kirjauksen mukaan: ”Epäillyn koira oli haukkunut uhrille.”

Rasistiset postivirkailijat, uimaopettajat, tennistuomarit…

Eräs mies uskoi postitoimiston avanneen ja uudelleensulkeneen hänelle osoitetun kirjeen. Hän ilmoitti tapauksen poliisille, koska uskoi tämän tapahtuneen hänen rotunsa vuoksi.

Uimaoppitunnille osallistunut oppilas ilmoitti opettajansa poliisille, sillä oppilas koki tulleensa väärinkohdelluksi uskontonsa vuoksi. Opettajan synti oli se, että tämä oli puhutellut oppilasta ”äkäiseen sävyyn”.

Erään tennisjuniorin isä oli ilmoittanut tyttärensä ottelun tuomarin toimineen rasistisesti, sillä: ”Ilmoittaja kokee, että hänen tyttärensä joutui rasistisen syrjinnän kohteeksi tennisottelussaan, missä linjatuomiot tuomittiin tyttärensä vastustajan eduksi.”

Yhdessä vihatapaukseksi kirjatussa tapauksessa mies kertoi kirjaston henkilökunnalle kampanjoivansa Brexitin puolesta.

…ja totta kai naapurit!

Naapuruskiistat olivat hyvin yleisiä vihatapauksia. Eräs mies väitti naapuriensa pysäköivän tahallaan hänen talonsa edustalle miehen mustan ihonvärin vuoksi.

Toisessa tapauksessa naapuruksilla oli ollut kiistaa pysäköinnistä. Sen lisäksi naapurin lapset ilmeisesti heittelivät kiviä ja palloja puutarha-aidan ylitse. ”Silminnäkijä oli taannoin löytänyt kuolleen rotan puutarhastaan ja kokenut tämän rasistiseksi.”

Eräässä tapauksessa kerrostalossa asunut uhri koki tulleensa rodullisesti väärinkohdelluksi, sillä hänen naapurinsa poltti niin paljon tupakkaa.

Yksi kirjaus totesi seuraavan tapahtuneeksi: ”Uhri kuuli naapuriensa juttelevan kotonaan ja painoi korvansa ovea vasten kuullakseen, mistä he keskustelivat. Keskustelussaan naapurit olivat viitanneet uhriin sanalla (sensuroitu) ja pohtivat kuinka saisivat tämän muuttamaan muualle.”

Poliisijohto hehkuttaa, kansanedustaja tyrmää

Scotland Yard ja Lontoon poliisipäällikkö retostelivat vain vähän aikaa sitten, kuinka sillä oli palveluksessaan yli 900 viharikoksille omistautunutta tutkijaa, Väite itsessään piti periaatteessa paikkansa – yli 900 lontoolaistutkijaa oli saanut viharikoskoulutuksen. Todellisuudessa heidän työpanoksensa keskittyy lähinnä perheväkivaltatapausten tutkimiseen.

Konservatiivipuolueen kansanedustaja ja entinen erikoiskonstaapeli David Davies on todennut tällaisten ”epärikosten” kirjaamisen olevan pelkkää poliisin ajan tuhlaamista.

”Tämä on osasyy sille, miksi poliisilla on vaikeuksia tutkia vakavampia rikoksia, kuten murtovarkauksia. Ihmisten pitää harkita tarkemmin ennen kuin soittavat poliisille.” Davies sanoo.

Lähteet: Daily Mail, The Mirror